**Indokolás**

**Szakmár Község Önkormányzata Képviselő-testületének**

**a nem közművel összegyűjtött háztartási szennyvízzel kapcsolatos helyi közszolgáltatásról szóló 6/2014. (IV.14.) önkormányzati rendelete módosításáról szóló**

**10/2020. (X.14.) önkormányzati rendelethez**

**Általános indokolás**

A vízgazdálkodásról szóló 1995. évi LVII. törvény (Vgtv.) alapján a rendelet megalkotása kötelező. Szakmár Község Önkormányzata a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva és a Vgtv. 44/C. § (1) bekezdésében foglaltak alapján megalkotta a nem közművel összegyűjtött háztartási szennyvízzel kapcsolatos helyi közszolgáltatásról szóló 6/2014. (IV.14.) önkormányzati rendeletét (továbbiakban: R.). Tekintettel arra, hogy a R. 3. § (2) bekezdésében meghatározott közszolgáltatás átadásának időtartamára vonatkozó rendelkezés az új közszolgáltatási szerződés kapcsán módosul, ezért szükséges módosítani a rendelet ide vonatkozó szakaszát.

**Részletes indokolás**

**1. §-hoz**

A nem közművel összegyűjtött háztartási szennyvízzel kapcsolatos helyi közszolgáltatás átadásának időintervallumát tartalmazza.

**2. §-hoz**

A rendelet kihirdetéséről, hatályba lépéséről, valamint hatályon kívül helyezésének időpontjáról rendelkezik.